CELEX: 62009TN0307
Language: da
Date: 2009-08-06 00:00:00
Title: Sag T-307/09: Sag anlagt den 6. august 2009 — Earle Beauty mod KHIM (NATURALLY ACTIVE)

10.10.2009   
            
            
               DA
            
            
               Den Europæiske Unions Tidende
            
            
               C 244/13
            
         Sag anlagt den 6. august 2009 — Earle Beauty mod KHIM (NATURALLY ACTIVE)
   (Sag T-307/09)
   2009/C 244/21
   Processprog: engelsk
   
      Parter
   
   
      Sagsøger: Liz Earle Beauty Co. Ltd (Ryde, Det Forenede Kongerige) (ved solicitor M. Cover)
   
      Sagsøgt: Kontoret for Harmonisering i det Indre Marked (Varemærker og Design)
   
      Sagsøgerens påstande
   
   
               —
            
            
               Afgørelse truffet den 11. maj 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 27/2009-2) annulleres, og det fastslås, at det omhandlede EF-varemærke kan fremmes til offentliggørelse og registrering.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det omhandlede EF-varemærke: Ordmærket »NATURALLY ACTIVE« for varer og tjenesteydelser i klasse 3, 5, 16, 18, 35 og 44
   
      Undersøgerens afgørelse: Afslag på ansøgningen om EF-varemærke
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 7, stk. 1, litra b), i Rådets forordning (EF) nr. 40/94 [nu artikel 7, stk. 1, litra b), i Rådets forordning (EF) 207/2009], da appelkammeret fejlagtigt fandt, at ordforbindelsen »Naturally Active« er almindeligt forekommende på engelsk og derfor kan opfattes umiddelbart af den almindelige offentlighed som en anprisning, der således ikke har et fornødent særpræg i sig selv. Tilsidesættelse af artikel 7, stk. 3, i Rådets forordning (EF) nr. 40/94 (nu artikel 7, stk. 3, i Rådets forordning (EF) nr. 207/2009), da appelkammeret: i) med urette fandt, at det omhandlede varemærke ikke som følge af den brug, der er gjort deraf, havde fået fornødent særpræg, og ii) tilsyneladende ikke har taget tilstrækkeligt hensyn til det af sagsøgeren fremlagte objektive bevismateriale og derfor ikke har angivet en fyldestgørende begrundelse for sit resultat i henhold til denne bestemmelse. Tilsidesættelse af artikel 7, stk. 2, i Rådets forordning (EF) nr. 40/94 (nu artikel 7, stk. 2, i Rådets forordning (EF) nr. 207/2009), da appelkammeret med urette anvendte det efter bestemmelsen relevante kriterium — sat i forhold til appelkammerets konstateringer i henhold til artikel 7, stk. 3, i Rådets forordning (EF) nr. 40/94 — på alle medlemsstater i EU i stedet for at begrænse anvendelsen af det pågældende kriterium til de overvejende engelsksprogede medlemsstater.